اوپالایت (تیلور سوئیفت)

اوپالایت (اینگلیسی جه: Opalite) اته آهنگ هسّه کا آمریکایی خونش‌کر تیلور سوئیفت شنه که وره شه دِوازدِهمین آلبوم، اته شوگرل زیوش (2025) وسّه بساتنه. آهنگ ره سوئیفت، مکس مارتین و شلبک بنویشتنه و تهیه‌کری هاکردنه. بائوته بیّه کا اینتا آهنگ، ان‌اف‌ال کاکر تراویس کلسی خوری هسّه کا سوئیفت ۲۰۲۳ جه تاسا ونه جا رابطه دارنه.

 آهنگ خوری 
سوئیفت باته، وه شه چلیکی گدری که اوپال سنگ ره دوس داشته و اینتا اِشش کا هرکس ونه شه خشی ره شه دیافری‌نه جه اینتا آهنگ ره بنویشتن و بساتن وره برات بیّه. اَتی دیئر اشش این بی‌یه کا این آهنگ 2023 سال جا، اون توم که سوئیفت و کلسی شه رابطه ره شروء هاکرد بی‌نه و هلا نومزه نکرد بی‌نه جه بموئه. آهنگِ نوم، اوپال سنگ ره اشاره دنه، کا باور این هسّه کا اوپال؛ امید، خاربیّن و مثبت انرجی ره سمبول هسّه. آهنگ نوم تراویس کلسی بزاسنگ ره هم اشاره کنّه کا اونتا هم اوپال هسّه. سوئیفت پیش‌ته نومزه نکرد بی‌یه و وه تراویس کلسیِ نومزه هاکردنه ونه یتمین کَش هسّه کا مردم سرصاب بینه کا وه نومزه هاکرده. سوئیف آهنگ خوری اینتی باته که " اینتا آهنگ شه خد ره ببخشی‌ین خوری هسّه، اینتا که ات‌چی ره بگذرنی و اون‌جوری که ته خاسی نیّه" کا اینتا گپ ونه موئفق‌نئی رابطه‌ئون خوری هسّه، و " خِد ره اجازه هدائن کا همه چی ره آدم ندونّه و نوونه که همه چی ره ات‌کس دونا باشه و خار هاکنه یا یتمین کسی ره که ته ونه جا رابطه داشتی قرار نی‌یه کا حوکما ونه جه ویلاج هاکنی".

 آهنگ‌ساجی 
اوپالایت اته پاپ راک آهنگ حیساب وونه. کا راک و یورودنس جه هم تاثیر هائیته. ترانه ویشته سوئیفت و کلسیِ اسایی رابطه سر تمرکز دارنه. "I had a bad habit of missing lovers past" اینتا ترانۀ رسد، سوئیفتِ پیش‌ته رابطه‌ئون خوری هسّه.  "You couldn't understand it, why you felt alone" اینتا ترانۀ رسد، کلسی پیش‌ته رابطه‌ئون خور ره درنه گنّه. آهنگ چندین کش اته " اوپالایتِ آسمون" ره رفرنس دنه، و اینتا که سوئیفت خشی ره اتی سراق دنه کا تونده "اوپالایتِ پیون آدم دسِ بسات بوئه".

 دیئرون اشش 
دیئرون اشش، آهنگ وسّه ویشته-ویشته مثبت بی‌یه. آهنگ ره اتی توصیف هاکردنه کا " همون گوهری که ونه جه شه نوم ره هائیته و سو کنده و درخشنه". سوئیفت ره اینتی توصیف هاکردنه کا " شکست بخردنِ جه نترسنه" که ونه شکست بخرده رابطه‌ئون خور بی‌یه. ونه ووکال و ونگ خور هم باتنه که " اون تنشی که دل بشکستن و محتاطِ خوش وینی جه وجود دارنه ره خا-خار سراق دنه". ویشته باتنه کا اهنگ شاد هسّه و ذهن دله مونّه، و ونه پیش‌ته آهنگون جه اللخصوص ونه دِتا پیش‌ته اهنگ کا همین آلوم دله دینه جا اندا-ور-اندا هاکردن، ویشته مثبت وَر و سو شونه. دیئر " به هم بخرد اما خجیر" سفرِ " شه غریزه‌ئون سر باش بیّن" توصیف بهی‌یه. سوئیفت ات‌خله اهنگ، فرضی رابطه‌ئون وسّه بنویشته اما "اوپالایت" ره ونه یتیمن کش بخوندستنه که وه اته راس-راسی رابطه ره ونه دله شرح هدائه.

اوپالایت ونه ترنه آلبوم آهنگون میون ویشته توم‌ئون جورِ جا رنک‌وندی بونه. بستینکلا، فور دِ وین، وره نامبر وان رنک وندی هاکرده و  اوپالایت ره اینتی وصف هاکرده " سرگرم‌کر و شیرین"، و سوئیفت شادِ ونگِ تُن اینتی هسّه کا "اینتا آهنگ جه دیا انه". اتی دیئر سایت وره شماره سیم رنک وندی هاکرده و وره آهنگی بدونسته کا سوئدی پاپ گروه ABBA جه الهام هائیته، بنویشته " شه خشی ره شه بساتن" و " ونه ترانه کتچی هسّه و یاد دله مونده... و آدم وره اشنونه وره سما انه"، و سوئیفتِ خش‌حال و شاد دیما ره آهنگ وسّه سراق دنه.

 منبع 

 ۱۵ هَره مایِ ۱۵۳۷ تبری، این ولگ اینگلیسی ویکی‌پدیا جه ترجمه بیّه.

 بن‌بنویشت 

رج:2025 آهنگون
رج:تیلور سوئیفت آهنگون
رج:اینگلیسی آهنگون